AIŠKINAMASIS RAŠTAS

Dėl pritarimo projekto „Vandens resursų panaudojimas ekoturizmo plėtrai Latvijoje ir Lietuvoje“ įgyvendinimui pagal 2014–2020 m. Interreg V-A Latvijos ir Lietuvos bendradarbiavimo per sieną programą

**1. Parengto tarybos sprendimo projekto tikslai ir uždaviniai**

Šio tarybos sprendimo projekto tikslas yra pritarti Molėtų rajono savivaldybės administracijos dalyvavimui projekte „Vandens resursų panaudojimas ekoturizmo plėtrai Latvijoje ir Lietuvoje“ (toliau – Projektas) pagal 2014–2020 m. Interreg V-A Latvijos ir Lietuvos bendradarbiavimo per sieną programą (toliau – Programa) partnerio teisėmis.

LR vidaus reikalų ministerijos Lietuvoje kuruojama 2014–2020 m. Latvijos ir Lietuvos bendradarbiavimo per sieną programa apima Klaipėdos, Telšių, Šiaulių, Panevėžio, Utenos ir Kauno apskritis Lietuvoje ir Latgalės, Kuržemės bei Žiemgalės regionus. Programos tikslas – prisidėti prie darnios socialinės ir ekonominės pasienio regionų plėtros, didinti jų konkurencinį pranašumą, siekti, kad jie taptų patrauklūs gyventi ir lankytis.Programos projektai finansuojami Europos regioninės plėtros fondo lėšomis. Projekto tikslinė grupė – Programos teritorijos gyventojai.

Projekto tikslas yra didinti regiono patrauklumą, gerinti turistines poilsio vietas prie vandens objektų neįgaliesiems, sukurti naujus ekoturizmo produktus ir paslaugas, padidinti Programos teritorijos lankytojų skaičių. Tikslui pasiekti Projekto metu suplanuota daug bendrų veiklų: ilgalaikis poilsio infrastruktūros pagerinimas, vandens įrangos pirkimas, sukurti bendri ekoturizmo paketai ir aplikacija apie vandens kokybę, parengta ekoturizmo strategija su rekomendacijomis kiekvienai iš projekte dalyvaujančių savivaldybių, suorganizuoti mokymai, turizmo festivaliai ir nuotykių stovyklos mokiniams.

Molėtų rajono savivaldybės administracija šio projekto metu dalyvaus bendrose veiklose ir įsigis tris vežimėlius neįgaliesiems, pritaikytus naudoti vandenyje; valtį, pritaikytą plukdyti neįgaliesiems ir įrengti paplūdimio vagonėlį miesto paplūdimyje. Paplūdimio vagonėlio paskirtis – vieta laikyti paplūdimio vežimėlį skirtą neįgaliesiems, patalpa persirengti ir nusiprausti.

Projekto partneriai: projekto vadovaujantis partneris Preiļu novada dome (Latvija), partneriai: (Latvija), Aglonas novada dome (Latvija), Riebiņu novada dome (Latvija), Panevėžio miesto savivaldybės administracija, Anykščių rajono savivaldybės administracija, Sartų ir Gražutės regioninių parkų direkcija ir Molėtų rajono savivaldybės administracija.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

2014–2020 m. Interreg V-A Latvijos ir Lietuvos bendradarbiavimo per sieną programos 2-ojo kvietimo teikti projektų paraiškas vadovo, patvirtinto Stebėsenos komiteto 2016 m. balandžio 26 d., 2.3 punktas. 2014-2020 m. Programavimo laikotarpiu projektams bus skirta 51,6 mln Eur. Bendras finansavimas iš Programos sudarys 85 proc. visų reikalavimus atitinkančių projekto išlaidų. Projekto partnerių įnašas turi būti 15 proc. visų tinkamų projekto išlaidų.

Interreg V-A Latvijos ir Lietuvos bendradarbiavimo per sieną programą įgyvendinančiosios institucijos 2018 m. gegužės 21 d. sprendimas Nr. 5-40/78/2018.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – sudaryta galimybė įgyvendinti projektą.

Neigiamų pasekmių nenumatoma.

**4. Priemonės sprendimui įgyvendinti**

Projekto veiklų įgyvendinimas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Bendra maksimali projekto vertė – 525 464,95 Eur. Bendra preliminari projekto vertė, tenkanti projekto partneriui – Molėtų rajono savivaldybės administracijai – 86 485,92 Eur, o kofinansavimo suma - 12 972,89 Eur.

**6. Vykdytojai, įvykdymo terminai**

Molėtų rajono savivaldybės administracija.